open-index/open-wikipedia-markdown huggingface dataset:
Levasseur PL.14

**Levasseur PL.14** – XX a. trečiojo dešimtmečio pabaigoje  Prancūzijos įmonėje "*Sociéte Pierre Levasseur Aéronautique*" sukurtas hidroplanas torpednešis. Iš esmės tai buvo nedidelė lėktuvnešio bazavimo žvalgybinio hidroplano Levasseur PL.7 modifikacija. Naujajame modelyje buvo atsisakyta mažų posparnių plūdžių, kurios sudarė to laikotarpio Levasseur lėktuvnešio bazavimo lėktuvų saugos įrangos dalį, tačiau išlaikė valtį primenantį fiuzeliažą. PL.14 buvo kuriamas naudojant savo pirmtako 18,00 metrų mojo sparnus, tačiau galutniam variantui buvo sukurti nauji sparnai.

Visus trisdešimt pagamintų PL.14 įsigijo Prancūzijos karinis jūrų laivynas. Jie buvo priskirti  eskadrilei 7B2 ir bazuojami Berre hidroplanų bazėje. Po keleto avarijų 1931 m. nustojus naudoti PL.7, naujasis modelis PL.14 buvo modifikuotas, vietoje plūdžių įrengiant ratinę važiuoklę ir ir pritaikytas eksploatacijai iš lėktuvnešio *[[Prancūzijos lėktuvnešis Béarn|Béarn]]*. Net ir gražinus PL.7 į tarnybą, nuo 1935 iki 1937 m. keturi ratiniai PL.14 buvo ir toliau eksploatuojami *Béarn.*

PL.14 tarnyba baigėsi 1939-1940 m. žiemą. Juos naudojusi aviagrupė AT1 (buvusi eskadrilė 7B2) buvo perginkluota amerikietiškais Vought 156F. Kuo buvo perginkluota kita PL.14 ekspalotavusi avigrupoė (AT2), duomenų nėra.

## Operatoriai
; 

* Aéronavale (Prancūzijos laivyno aviacija)
** Escadrille 7B2

## Specifikacijos

**Bendrieji duomenys**
* **[[Įgula (mašinos)|Įgula]]:** 3
* **Ilgis:** 12,85 m
* **[[Sparno mojis]]:** 18,00 m
* **Aukštis:** 4,90 m
* **Sparno plotas:** 74,5 m²
* **[[Tuščios transporto priemonės svoris|Tuščio svoris]]:** 3 000 kg
* **[[Maksimalus kilimo svoris|Kilimo svoris]]:** 4 250 kg
* **Variklis:** 1 × Hispano-Suiza 12Nb, 480 kW (650 AG) galios

**Skrydžio duomenys**

* **[[V greičiai|Greitis]]:**
** **Maksimalus:** 165 km/h (103 mylių į valandą, 90 mazgų)
** **Kreiserinis:** 132 km/h (83 mylių į valandą, 72 mazgai)
* **Skrydžio nuotolis:** 960 km (600 mylių, 520 jūrmylių)
* **[[Skrydžio lubos]]:** 3 250 m (10 660 pėdų)

**Ginkluotė**

* 1 × ant Skarfo žiedo sukiojamas kulkosvaidis, montuojamas užpakalinėje kabinoje
* 1 × 400 mm arba 450 mm kalibro torpeda

## Literatūra
* Taylor, Michael J. H. (1989). Jane’s Encyclopedia of Aviation. London: Studio Editions.
* World Aircraft Information Files. London: Bright Star Publishing.
* PL.14, Уголок неба. Большая авиационная энциклопедия

## Išnašos
Kengė

**Kengė** () – miestas Kongo Demokratinės Respublikos vakaruose, 190 km į rytus nuo Kinšasos; Kvango provincijos centras. Praeina Kinšasos–Kikvito–Kanangos plentas. Yra oro uostas. Šv. Anuaritės katalikų katedra.

1997 m. čia vyko Pirmojo Kongo karo Kengės mūšis, kurį laimėjo Kongo išlaisvinimo demokratinių pajėgų aljansas.

## Šaltiniai
Franklandas

**Franklandas** () – upė Australijos pietvakariuose, Vakarų Australijos valstijoje. Ilgis apie 400 km, baseino plotas 5990 km², vidutinis metinis nuotėkis – 0,39 km³. Aukštupys ir dalis vidurupio vadinama Gordonu (*Gordon River*), kitais duomenimis, Gordonas laikomas kairiuoju Franklando intaku.

Prasideda Brumhilio apylinkėse, Brumhilio–Tambelapo savivaldybėje (*Shire of Broomehill–Tambellup*). Teka žemės ūkio regionu į pietus, paskui į vakarus, vidurupyje pasuka vėl į pietus ir vingiuoja pietų, pietvakarių kryptimi per eukaliptų miškus iki Volpolo–Nornalapo įlankos Vakarų Australijos pietinėje pakrantėje. Aukštupyje nuolatinė srovė teka tik po stiprių liūčių, likusį laiką vanduo telkšo vagos giliausiose vietose. Žemupyje upė nuolat vandeninga, iki 6 km nuo žiočių laivuojama. Aukštupyje per metus vidutiniškai iškrinta apie 500 mm kritulių, netoli žiočių – apie 1400 mm. Upės vanduo sūrokas, drumstas.

Franklando žemupio gamta saugoma Franklando Kalno ir Volpolo–Nornalapo nacionaliniuose parkuose.

Upę 1831 m. pastebėjo britų kapitonas Tomas Banisteris (*Thomas Bannister*), o Franklandu pavadino gubernatorius Džeimsas Sterlingas (*James Stirling*), kuriam T. Banisteris apie ją pranešė. Manoma, kad upė pavadinta pagal netoliese esantį Franklando kalną, kurį britų keliautojas Tomas Breidvudas Vilsonas (*Thomas Braidwood Wilson*) 1829 m. pavadino Van Dimeno Žemės vyriausiojo topografo Džordžo Franklando (*George Frankland*) garbei.

## Šaltiniai
Kabinda (Kongo DR)

**Kabinda** () – miestas Kongo Demokratinės Respublikos centrinėje dalyje, 100 km į rytus nuo Mbuži Majo; Lomamio provincijos centras. Keliai į Mbuži Majį, Bukavu, Luputą. Yra Tuntos oro uostas. Yra katalikų katedra.

Antrojo Kongo karo metu miestą dvejus metus buvo apgulę Ruandos sukilėliai, tačiau jis išliko Kongo pajėgų valdžioje.

## Šaltiniai
Lusambas

**Lusambas** () – miestas Kongo Demokratinės Respublikos centrinėje dalyje, 150 km į šiaurės rytus nuo Kanangos, prie Sankuru ir Lubio upių santakos; Sankuru provincijos centras. Yra oro uostas. Keliai į Lubefu, Čiamalą.

## Istorija
1890 m. belgų generolai Siriakas Žilenas (*Cyriaque Gillain*) ir Polis Le Marinelis (*Paul Le Marinel*) Lusambe įsteigė karinį postą. XIX a. pab. – XX a. pr. buvo kaučiuko gavybos centras. Iki 1950 m. tai buvo Kasajaus provincijos administracinis centras (vėliau perkeltas į Luluaburgą).

## Šaltiniai
Gbadolitė

**Gbadolitė** () – miestas Kongo Demokratinės Respublikos šiaurėje, 270 km į šiaurės rytus nuo Bangio, apie 15 km nuo Ubangio upės; Šiaurės Ubangio provincijos centras. Yra oro uostas. Keliai į Jakomą, Busingą.

## Istorija
Gbadolitė suklestėjo Mobutu Sese Seko valdymo metais. Šis Zairo diktatorius čia siekė įkurti „Džiunglių Versalį“. Jam valdant, čia pastatytas didelis tarptautinis oro uostas, hidroelektrinė, prašmatnūs rūmai, didelė ligoninė, prekybos centrai, prezidentinis koledžas, Švč. Mergelės Marijos koplyčia, priešatominis bunkeris. 1997 m. nuvertus Mobutu režimą, statiniai išgrobstyti ir apleisti.

1998 m. Gbadolitėje buvo Kongo išlaisvinimo judėjimo būstinė.

## Šaltiniai
Uvira

**Uvira** () – miestas Kongo Demokratinės Respublikos rytuose, Pietų Kivu provincijoje, 100 km į pietus nuo Bukavu, 25 km į vakarus nuo Bužumbūros, prie Tanganikos ežero šiaurinio galo, šalia Burundžio sienos. Keliai į Bukavu, Bužumbūrą, Fizį. Veikia keli institutai. Verčiamasi žvejyba, žemės ūkiu (auginami manijokai, batatai, kukurūzai, bulvės, ryžiai, vaisiai). Maisto pramonė.

## Istorija
Uvira buvo Antrojo Kongo karo sūkuryje. Vėliau apylinkėse pradėjo veikti Mai Mai sukilėliai.

2020 m. balandžio 27 d. Uvirą nusiaubė smarkus potvynis.

## Šaltiniai
Mikenas

**Mikenas** () – užgesęs ugnikalnis, stūksantis Kongo Demokratinėje Respublikoje, Virungos kalnuose. Aukštis siekia 4437 m, tai antra aukščiausia Virungos viršukalnė po Karisimbio. Ugnikalnio pavadinimas reiškia 'skurdus', teigiama, kad taip pavadintas dėl atšiaurių nuokalnių, kur sąlygos netinkamos gyventi žmonėms.

Visas kalnas patenka į Virungos nacionalinį parką, Mikeno nuokalnėse gyvena nykstančios kalnų gorilos. Stebėti kalnų gorilų ekspedicijos paprastai išvyksta iš netoliese įsikūrusio Bukimos sargybos posto.

## Išnašos

## Šaltiniai
*
Inongas

**Inongas** () – miestas Kongo Demokratinės Respublikos vakarinėje dalyje, 400 km į šiaurės rytus nuo Kinšasos, Mai Ndombės ežero rytiniame krante; Mai Ndombės provincijos centras. Yra oro uostas.

XIX a. pab. Inongas buvo svarbus kaučiuko gavybos centras.

## Šaltiniai
Carlos Eduardo da Silva Cândido

**Karlosas Eduardas da Silva Kandidas** (*Carlos Eduardo da Silva Cândido*; g. 1996 m. lapkričio 17 d.) – futbolininkas iš Brazilijos, gynėjas. 

Žaidė Lietuvoje, 2022–2024 m. atstovavo Gargdžų „Bangai“, o vėliau (nuo 2024 m. vasaros) Vilniaus rajono „Transinvest“ klubui.

## Karjera
Nuo 2016 m. atstovavo „Criciúma“ klubui (Brazilijoje). 2020 m. rungtyniavo Tubarão-SC (Atlético Tubarão).

2021 m. ir 2022 m. pirmoje sezono pusėje atstovavo Hercílio Luz-SC.

### Gargždų „Banga“
2022 m. spalio 21 d. debiutavo A lygos rungtynėse prieš FK Riteriai. Gargždų „Bangos“ klubui ipelnė įvartį pačioje rungtynių pabaigoje.

2024 m. vasario mėn. pranešta, kad futbolininkas ir toliau atstovaus klubui. 2024 m. vasario 24 d. pelnė įvartį A lygos rungtynėse prieš FK Kauno Žalgiris ir baigė varžovų triuškinimą rezultatu 3-0.

2024 m. liepos mėn. tapo žinoma, kad futbolininkas paliko klubą.

### FK „Transinvest“
2024 m. liepos mėn. prisijungė prie Vilniaus rajono FK Transinvest. 2024 m. liepos 20 d. debiutavo A lygos rungtynėse prieš FK Sūduva. Susitikimas baigėsi lygiosiomis 2-2.

2025 m. sausio 9 d. tapo žinoma, kad pratęsta sutartis su klubu.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* fkbanga.lt svetainė
* Globalsportsarchive
Lova aikštėje

**Lova aikštėje** () – 1976 m. Italijoje sukurta komedija.

## Turinys

Luka Realis miestelyje garsėja kaip moterų užkariautojas, nepraleidžiantis nei vienos progos. Situacija pasikeičia, kuomet jis išgelbėja Dženifer – nusižudyti bandančią amerikietę, kuri jį įsimyli. Miestelėnai, sužinoję, kad mergina labai turtinga, visais būdais skatina Luką ją vesti, tuo tarpu jis pats vis nori grįžti prie savo senų įpročių.

## Pagrindiniai aktoriai
: *Aktorius – vaidmuo*
* Renzo Montagnani – Luka
* Rossana Podesta – Serena
* John Ireland – Miltonas
* Patrizia Webley – Nikolė 
* Gabriele Tinti
* Venantino Venantini
Pamaina (2020 filmas)

**Pamaina** () – 2020 m. sukurtas filmas.

## Turinys

Briuselio mokykloje savižudis teroristas įvykdo išpuolį, kurio metu žūva daug mokinių. Visos greitosios medicininės pagalbos mašinos siunčiamos į įvykio vietą, taip pat ir gydytoja Izabelė su vairuotoju Adamo, nors jų pamaina jau baigėsi. Įvykio vietoje jie paima sužeistą mokinį ir veža jį į artimiausią ligoninę, tačiau pakeliui paaiškėja, kad „mokinys“ yra antrasis savižudis teroristas.

## Pagrindiniai aktoriai
: *Aktorius – vaidmuo*
* Clotilde Hesme – Izabelė
* Adamo Dionisi – Adamo
* Mostafa Benkerroum – Jusufas
Linda Sini

**Linda Zini** (, tikrasis vardas *Ermelinda Siniscalchi*; 1924 m. vasario 13 d. – 1999 m. vasario 5 d.) buvo italų kino ir teatro aktorė, antraplanių vaidmenų atlikėja.

## Dalinė filmografija
* Kriokiantys metai (1962)
* Šnipas (1967)
* Satiricosissimo (1970)
* Nekaltųjų kančios (1972)
* Septynios kruvinos orchidėjos (1972)

## Nuorodos

* IMDb profilis

## Šaltiniai
Valerio Mastandrea

**Valerijus Mastandrėja** (; g. 1972 m. vasario 14 d. Romoje) – italų kino, televizijos ir teatro aktorius.

## Biografija
1990–aisiais, būdamas filosofijos studentu, jis dalyvavo keliose televizijos Canale 5 šou „Maurizio Costanzo Show“ laidose, kurių dėka tapo žinomas publikai. Atlikęs keletą vaidmenų kine, jis sulaukė sėkmės vaidmeniu kriminaliniame filme „Palermo Milano – Solo andata“. 1997 m. juostoje „Tutti giù per terra“ jis atliko pagrindinį vaidmenį. 2010 m. jis pelnė svarbiausią Italijos kino apdovanojimą David di Donatello už darbą filme „Pirmoji gražuolė“.
 

## Dalinė filmografija
* Visas gyvenimas prieš akis (2008)
* Pirmoji gražuolė (2010)
* Fontanos aikštė (2012)
* Tegyvuoja laisvė (2013)
* Idealūs nepažįstamieji (2016)
* Diabolikas (2021)

## Pagrindiniai apdovanojimai
* David di Donatello – geriausias aktorius (2010, 2013), geriausias antrojo plano aktorius (2013, 2017)
* Ciak d'oro – geriausias aktorius (2008), geriausias antrojo plano aktorius (2013)
* Nastro d'argento – geriausias komedijos aktorius (2020), geriausias režisieriaus debiutas (2019)
* Kineo apdovanojimas – geriausias aktorius (2010)
* Venecijos kino festivalis – geriausias aktorius (2012)

## Nuorodos

* IMDb profilis

## Šaltiniai
Lee Strasberg

**Ly Strasbergas** (, gimęs kaip *Israel Strassberg*, 1901 m. lapkričio 17 d. Budzanuvas, Galicijos ir Lodomerijos karalystė – 1982 m. vasario 17 d. Niujorkas, JAV) – amerikiečių aktorius, teatro ir kino režisierius, aktorinio meistriškumo ugdytojas ir dramos mokytojas.

## Biografija
Gimė žydų Berucho Mejerio ir Idos Strasbergų šeimoje Galicijos ir Lodomerijos karalystėje, Budzanuvo miestelyje (dabar Budanivas, Terebovlios rajonas, Ternopilio sritis, Ukraina). 1908 m. su tėvais emigravo į Ameriką.

1925–1931 m. Niujorko teatre „Guild“ dirbo aktoriumi ir režisieriaus asistentu. 1931 m. tapo vienu iš Grupinio teatro steigėjų. 1948 m. Niujorke pradėjo dirbti aktorinio meistriškumo mokykloje „Aktorystės studija“. 1951 m. tapo jos meno vadovu, mokė pagal K. Stanislavskio sistemą taikydamas savo metodiką. Tarp mokyklos absolventų daug žinomų aktorių: Dž. Dinas, P. Niumanas, A. Pačinas, M. Monro, Dž. Fonda, D. Hofmanas, R. De Niras, M. Brando, M. Rurkas, T. Holandas.

1966 m. Los Andžele įsteigė „Actors Studio West“. 1969 m. įkūrė Ly Strasbergo Teatro institutą. 1974 m. filme „Krikštatėvis II“ suvaidino antraeilį vaidmenį, už jį buvo nominuotas „Oskarui“ ir „Auksiniam gaubliui“.

## Asmeninis gyvenimas
Pirmoji žmona – Nora (*Nora Krecaun*), buvo susituokę 1926–1929 m. 1934–1966 m. buvo vedęs aktorę Polą Strasberg (gimusi kaip *Pearl Miller*). Jų vaikai – Siuzana Strasberg ir aktorystės dėstytojas Džonas Strasbergas. Trečioji žmona – Ana Mizrachi (*Anna Mizrahi*). Vaikai – Deividas ir Adamas. Ly Strasbergas buvo artimas savo mokinės Merlin Monro draugas, ji Ly Strasbergui testamente užrašė didelę savo turto dalį.

Sulaukęs 80 metų, 1982 m. Ly Strasbergas mirė nuo infarkto.

## Filmografija
* Ly Strasbergo filmografija

## Išnašos
Gemena

**Gemena** () – miestas Kongo Demokratinės Respublikos šiaurinėje dalyje, 395 km į šiaurės rytus nuo Mbandakos, 190 km į pietryčius nuo Bangio; Pietų Ubangio provincijos centras. Yra oro uostas ir karinė oro bazė. Praeina Bangio–Lisalos kelias. Veikia Ubangio protestantų universitetas, pedagoginis, medicinos institutai. Yra Mobutu Sese Seko motinos mauzoliejus.

## Šaltiniai
Olga Villi

**Olga Vili** (1922 m. liepos 20 d. – 1989 m. rugpjūčio 14 d.) buvo italų modelis ir aktorė.

## Biografija
Nuo 12 metų Olga Milane dirbo siuvėja, pardavėja. Po keleto metų darbdavys ją nusamdė kaip modelį reklamuoti savo produkciją. 1942 m. aktorius Erminio Macario nusamdė Olgą vaidinti operetėje, kur ji taip pat turėjo ir dainuoti. Šio vaidmens dėka ji išgarsėjo kaip subretė ir vėliau davyvavo pasirodymuose su tokiais atlikėjais kaip Anna Magnani ir Alberto Sordi. Taip pat sulaukė dėmesio iš režisierių Luchino Visconti, Alessandro Blasetti ir kitų.

1972 m. paskelbusi apie aktorės karjeros pabaigą, nuo 1984 m. ji vėl vaidino teatre.

## Asmeninis gyvenimas
1954 m. pradžioje Olga ištekėjo už Raimondo Trabia, aristokrato ir buvusio Palermo F.C. futbolo klubo vadovo. Tų pačių metų lapkričio 30 d. Raimondo mirė iškritęs pro viešbučio langą Romoje, įvykis buvo įvertintas kaip savižudybė. Antrosios dukters Raimondos Olga susilaukė jau po vyro mirties.

## Apdovanojimai
* Nastro d'argento – geriausia antrojo plano aktorė (1967)

## Nuorodos

* IMDb profilis

## Šaltiniai
Keista Olgos O istorija

**Keista Oglos O istorija** () – 1995 m. sukurtas erotinis trileris.

## Turinys

Olgos gyvenimas paženklintas vaikystėje patirtos traumos – jos akyse nusižudė tėvas. Išgyvendama sunkų santuokos su Paolo periodą, ji kreipiasi pagalbos į psichologą, kuris pataria jai aplankyti savo jaunystės miestą. Olga grįžta čia po daugelio metų kartu su vyru ir sutinka buvusius draugus ir kitus jau pamirštus žmones. Čia taip pat ji susiduria su vyru, kuris pradeda ją persekioti. Olga kreipiasi pagalbos į policiją, kur sutinka su inspektoriumi Meningu. Tarp jų įsiplieskia romanas, tačiau grįžtantys praeities vaizdai ir persekiotojas vis labiau painioja Olgą ir ji pradeda nebeskirti fantazijų ir realybės.

## Pagrindiniai aktoriai
: *Aktorius – vaidmuo*
* Serena Grandi – Olga
* Daniela Poggi – Izabelė
* Stephane Ferrara – inspektorius Maiklas Meningas
* David Brandon – Paolo
* Florinda Bolkan – Šeila

## Šaltiniai
US Tshinkunku

**Kanangos „Tshinkunku“**, **Union Sportive Tshinkunku**, o trumpai **US Tshinkunku** – Kongo Demokratinės Respublikos futbolo klubas, įsikūręs Kanangoje. 

## Istorija
Klubas buvo suformuotas 1954 m. Rungtyniavo aukščiausioje šalies lygoje. 

1985 m. tapo šalies čempionais. Atstovavo šaliai Afrikos žemyno taurės turnyre.

2011 m. iškovojo šalies futbolo taurę ir rungtyniavo CAF Konfederacijų taurės turnyre.

2021–2022 m. rungtyniavo aukščiausioje lygoje. Liko septynioliktoje vietoje.

## Pasiekimai

 **Aukščiausia lyga**
* **Čempionai (1)** 1985 m.

 **Futbolo taurė**
* **Nugalėtojai (1):** 2011 m.

 **Supertaurė**
* **Nugalėtojai (0):**

## Sezonai

; Pastarųjų metų sezonai

## Spalvinė gama

## Apranga
; Sportinės aprangos pokyčiai.

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
JS Kinshasa

**Kinšasos „JS Kinshasa“**, **Jeunesse Sportive de Kinshasa**, o trumpai **JS Kinshasa** – Kongo Demokratinės Respublikos futbolo klubas, įsikūręs Kinšasoje. 

## Istorija
2008 m. įkurtas futbolo klubas. Varžėsi aukščiausioje šalies lygoje. Aukštais pasiekimais negali pasigirti.

2021–2022 m. rungtyniavo aukščiausioje lygoje. Užėmė devynioliktą vietą.

2023 m. rugpjūčio 21 d. oficiali patvirtinta, kad naujai įkurtas Aigles du Congo klubas perima vietą aukščiausioje lygoje.

## Pasiekimai

 **Aukščiausia lyga**
* **Čempionai (0)**

 **Futbolo taurė**
* **Nugalėtojai (0):** 

 **Supertaurė**
* **Nugalėtojai (0):**

## Sezonai

; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Transfermarkt
* Globalsportsarchive
Sergejus Kulišas

**Sergejus Kulišas** (, 1993 m. balandžio 17 d. Čerkasuose) – Ukrainos sportinio šaudymo atstovas, kuris specializuojasi kulkiniame šaudyme iš šautuvo rungtyse. Olimpinis ir pasaulio čempionatų prizininkas.

## Biografija

2010 m. vaikų olimpiados bronzos medalininkas.

2012 m. sportininkas debiutavo 2012 m. Londono olimpinėse žaidynėse. Orinio šautuvo rungtyse užimta 18-a vieta, šaudyme iš trijų pozicijų sportininkas liko 14-as, o šaudyme gulomis 49-as.

2016 m. olimpinėse žaidynėse orinio šautuvo rungties atrankoje ukrainietis užėmė 4-ą vietą ir pateko į finalinį etapą. Finale Kulišas nusileido tik italui Niccolò Campriani ir pelnė sidabro medalį.

Tokijo olimpinėse žaidynėse ukrainietis užėmė 8-ą vietą šaudyme iš trijų padėčių bei liko 29-as orinio šautuvo rungtyje.

2022 m. pasaulio sportinio šaudymo čempionate Kulišas dalyvavo vyrų šaudyme iš trijų padėčių nuo 50 m linijos rungtyje. Atrankoje sportininkas pasiekė 3-ą rezultatą ir pateko į finalinį etapą. Sportininkas galutinėje rikiuotėje pelnė aukso medalį ir olimpinį kelialapį į 2024 m. vasaros olimpines žaidynes.

## Šaltiniai

## Nuorodos
* ISSF svetainėje
Ana Starovoitova

**Ana Starovoitova** – Lietuvos boksininkė ir bokso trenerė, Europos čempionatų prizininkė.

## Biografija

2022 m. pasaulio moterų bokso čempionato Starovoitova jau pirmoje kovoje rezultatu 0-5 pralaimėjo Kiria Tapia iš Puerto Riko bei pasitraukė iš tolimesnės kovos. 2022 m. Europos moterų bokso čempionate lietuvė pateko į pusfinalį ir iškovojo bronzos medalį.

Dirba bokso trenere Klaipėdos klube „Bokso Visata“. Kartu su vyru 2022 m. Rusijos invazija į Ukrainos metu vykdė nemokamas bokso pamokas Ukrainos pabėgėlių vaikams.

2024 m. Europos čempionate lietuvė iškovojo bronzos medalį po to, kai atsisakė finale kovoti su Rusijos sportininke.

## Šaltiniai
Lulua

**Lulua** () – upė Kongo Demokratinėje Respublikoje, Kongo baseino pietuose; Kasajaus dešinysis intakas. Prasideda šalies pietuose, Lualabos provincijoje, netoli sienos su Angola, 1200 m aukštyje, šalia Kusununu vietovės, 160 km aukštyn upe nuo Sandoa. Teka į šiaurę pamažu leisdamasi Katangos plokščiakalniu, prateka pro Vidurinio Kasajaus ir Kasajaus provincijas. Įteka į Kasajų 58 km žemyn upe nuo Luebo. Ilgis 1256 km, baseino plotas – ~71 400 km².

Didžiausias intakas – Kaluebas (arba Luebas).

Aukštupio slėnis 200 m pločio, ties Sandoa išplatėja iki 1000 m. Aukštupio nuolydis – 2,19 m/km. Vidurupis slenkstėtas (Mbumbos slenksčiai), nuolydis 0,215 m/km. Žemupyje upė vingiuota, teka lėtai, nuolydis mažas (0,188 m/km).

Lulua upėje užfiksuota 201 žuvų rūšis.

## Šaltiniai
Čuapa

**Čuapa** () – upė Kongo Demokratinėje Respublikoje, Kongo baseino vidurio vakarinėje dalyje. Prasideda Sankuru gamtos rezervato pietuose Sankuru provincijoje, vingiuoja į šiaurę-šiaurės vakarus pro Elinga Mpangą, nuo Bondo pasuka vakarų link pro Boendę, teka pro Čuapos provinciją. Čuapa, susiliejusi su Lomela, sudaro Busirą. Ši toliau įteka į Rukį, kuris ties Mbandaka įteka į Kongą.

Čuapa laivuojama 825 km – nuo santakos su Lomela iki Elinga Mpango (iš jų 555 km iki Ikelos laivuojami ištisus metus, iki Bondo – 40 t baržomis, o iki Elinga Mpango vaga siaura, akmenuota ir praplaukiama ne visada).

## Šaltiniai
Lufira

**Lufira** – upė Kongo Demokratinėje Respublikoje; Lualabos intakas (Kongo baseinas). Ilgis siekia 500 km.

Upės ištakos yra Katangos plynaukštėje, į pietus nuo Likasio, ji teka į šiaurės rytus, šiaurę-šiaurės vakarus, prateka Bia kalnus, kol galiausiai įsilieja į Lualabą (per Kisalės ežerą).

Netoliese Likasio Lufira patvenkta, jėgainės reikmėms sudarytas tvenkinys, kurio plotas siekia 410 km².

## Išnašos
FC Renaissance du Congo

**Kinšasos „Renaissance du Congo“**, o angliškuose šaltiniuose žinomas kaip **Football Club Renaissance du Congo**, o trumpai **FC Renaissance du Congo** – Kongo Demokratinės Respublikos futbolo klubas, įsikūręs Kinšasoje.

## Istorija
2015 m. įkurtas futbolo klubas. 2016 m. iškovojo šalies futbolo taurę.

2021–2022 m. rungtyniavo aukščiausioje lygoje.

## Pasiekimai

 **Aukščiausia lyga**
* **Čempionai (0):** 

 **Futbolo taurė**
* **Nugalėtojai (1):** 2016

 **Supertaurė**
* **Nugalėtojai (0):**

## Sezonai

; Pastarųjų metų sezonai

## Spalvinė gama

## Apranga
; Sportinės aprangos pokyčiai.

## Išnašos

## Nuorodos
* oficiali svetainė
* SOCCERWAY
* Transfermarkt
* Globalsportsarchive
AS Bantous

**Mbuži Majo „Bantous“**, **Association Sportive Bantous**, o trumpai **AS Bantous** – Kongo Demokratinės Respublikos futbolo klubas, įsikūręs Mbuži Majyje. 

## Istorija
Klubas buvo suformuotas 1961 m. Rungtyniavo aukščiausioje šalies lygoje. 1995 m. tapo šalies čempionais.

2015–2016 m. sezone Linafoot A grupėje tarp dešimties dalyvių liko paskutiniai.

Nuo 2016–2017 m. rungtyniavo antrojoje lygoje ().

## Pasiekimai
;  **Aukščiausia lyga**
* **Čempionai (1)** 1995 m.

;  **Futbolo taurė**
* **Nugalėtojai (0):** –
* Finalininkai (1): 1994 m.

;  **Supertaurė**
* **Nugalėtojai (0):** –

## Sezonai

|}Šaltinis

; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
SCOM Mikishi

**Lubumbašio „SCOM Mikishi“**, o trumpai **SCOM Mikishi** – Kongo Demokratinės Respublikos futbolo klubas, žaidęs aukščiausioje šalies lygoje. Klubas įsikūręs Lubumbašyje. 

## Istorija
Rungtyniavo aukščiausioje šalies lygoje. 1991 m. tapo šalies čempionais. Vėliau šio pasiekimo pakartoti nebepavyko. 

Galiausiai, iškrito į žemesnį divizioną. Rungtyniavo Katangos regiono pirmenybėse.

## Pasiekimai

 **Aukščiausia lyga**
* **Čempionai (1)** 1991

 **Futbolo taurė**
* **Nugalėtojai (0):**

## Sezonai

|}

## Spalvinė gama

## Apranga
; Sportinės aprangos pokyčiai.

## Trereriai
*  Nicodème Kabamba

## Išnašos

## Nuorodos
* Transfermarkt
* national-football-teams.com
* Globalsportsarchive
US Bilombe

**Kinšasos „Bilombe“**, o angliškuose šaltiniuose žinomas kaip **Union Sportive Bilombe**, o trumpai **US Bilome** – Kongo Demokratinės Respublikos futbolo klubas, įsikūręs Kinšasoje. 

## Istorija
Sėkmingiausi metai klubo istorijoje – 1992 m. Iškovojo šalies futbolo taurę bei tapo čempionais. Atstovavo šaliai Afrikos žemyno taurės turnyre.

## Pasiekimai

;  **Aukščiausia lyga**
* **Čempionai (1):** 1992 m.

;  **Futbolo taurė**
* **Nugalėtojai (1):** 1992 m.

## Sezonai

|}

## Spalvinė gama

## Apranga
; Sportinės aprangos pokyčiai

## Garsesni žaidėjai
* Raoul Shungu
* Wakanga Messo

## Treneriai
*  Pierre Mwana Kasongo
*  Raoul Shungu 1988–1989
*  Maome Lunanga

## Šaltiniai

## Nuorodos
* [ Klubo oficiali svetainė]
* SOCCERWAY
* FLASHSCORE
* [ Transfermarkt]
Kongo Demokratinė Respublika olimpinėse žaidynėse

**[[Kongo Demokratinė Respublika]] [[olimpinės žaidynės|olimpinėse žaidynėse]]** debiutavo 1968 m., Meksiko vasaros olimpiadoje. Šalies nacionalinis olimpinis komitetas įsteigtas 1963 m., bet Tarptautinio olimpinio komiteto (TOK) pripažintas tik 1968 m. Iki 2000 m. olimpiados šalis dalyvavo Zairo vardu. Kongo Demokratinė Respublika kol kas nėra iškovojusi olimpinių medalių. Šalis yra antra pasaulyje pagal gyventojų skaičių valstybė, kuri nėra pelniusi olimpinio medalio ir nusileidžia tik Bangladešui. Daugiausiai šalies sportininkų dalyvavo lengvosios atletikos ir bokso varžybose.

## Medalių lentelės

## Šaltiniai
Savišvieta

**Savišvieta** – nuolatinis savarankiškas mokymasis, tenkinantis žmogaus profesinius, asmeninius bei dvasinius poreikius. Savišvieta apima savarankiškos fizinės ir protinės veiklos įgūdžių lavinimą, pažintinių gebėjimų ugdymą, kuris grindžiamas tiek gautomis žiniomis, tiek įgyta praktine patirtimi. Tai skatina socialinę integraciją, padidina asmens konkurencingumą darbo rinkoje ir gerina jo įsidarbinimo galimybes. Be to, savišvieta padeda žmogui socializacijos procese, t. y. padeda formuoti žmogų kaip visuomenės narį, kuris stengiasi ne tik perimti socialines ir kultūrines vertybes, bet ir save realizuoti visuomenėje.

Savišvietos pagrindiniai šaltiniai: bibliotekos, muziejai, teatrai, kino teatrai, žiniasklaida, literatūra, internetas, įvairūs būreliai, paskaitos, kursai, seminarai, atvirasis ir nuotolinis mokymas. Savišvietos būdu asmens įgyta kompetencija gali būti pripažįstama kaip baigta formaliojo švietimo programos (išskyrus studijų programas) dalis švietimo ir mokslo ministro nustatyta tvarka arba kaip studijų programos dalis – aukštosios mokyklos nustatyta tvarka.

## Šaltiniai
Kongo olimpinis komitetas

**Kongo olimpinis komitetas** (**COD**, ) – nevyriausybinė sporto organizacija, prižiūrinti Kongo Demokratinės Respublikos sportinę veiklą ir atstovaujanti šaliai tarptautiniame olimpiniame komitete.

## Istorija
Kongo olimpinis komitetas įkurtas 1963 m., o 1968 m. oficialiai pripažintas tarptautiniame olimpiniame komitete. Šalis debiutavo 1968 m., Meksiko vasaros olimpiadoje. Dėl ekonominių sunkumų šalis nedalyvavo 1972 m. ir 1976 m. olimpiadose.

1980 m. Kongo olimpinis komitetas prisidėjo prie masinio boikoto ir nedalyvavo 1980 m. vasaros olimpinėse žaidynėse.

## Šaltiniai

## Nuorodos
* TOK svetainėje
Giorgia Meloni

**Džordža Meloni** (*Giorgia Meloni*, g. 1977 m. sausio 15 d.) – Italijos politikė, žurnalistė, šalies ministrė pirmininkė (nuo 2022 m.).

Gimė Romoje, iš Sardinijos ir Sicilijos kilusių tėvų šeimoje. Būdama 15 metų tapo Jaunimo fronto nare (Italijos socialinio judėjimo padalinys). 1996 m. tapo partijos „Nacionalinis aljansas“ studentų organizacijos pirmininke. 1996 m. baigė Romos Amerigo Vespučio institutą. 1998–2002 m. – Romos provincijos kanclerė. 2004 m. išrinkta Nacionalinio aljanso jaunimo organizacijos „Jaunimo veikimas“ prezidente.

2006 m. Italijos parlamento rinkimuose su Nacionaliniu aljansu išrinkta į Deputatų tarybą. Tuo pat metu įsidarbino žurnaliste. 2008–2011 m. Silvijaus Berluskonio ministrų kabinete Džordža Meloni dirbo jaunimo reikalų ministre.

2012 m. Dž. Meloni su Ignacijumi La Rusa ir Gvidu Krozetu įkūrė naują partiją „Italijos broliai“. 2013–2014 m. Deputatų tarybos narė nuo Lombardijos. 2014 m. Meloni išrinkta „Italijos brolių“ pirmininke, buvo pagrindinė partijos kandidatė į Europos parlamentą, tačiau mandato neiškovojo. 2016 m. dalyvavo Romos mero rinkimuose, bet surinkusi 20,6 % į kitą etapą nepateko. 2018 m. Meloni vėl išrinkta į Deputatų tarybą.

Po 2022 m. Italijos parlamentinės krizės surengus pirmalaikius rinkimus, Dž. Meloni „Italijos brolių“ bei kitų dešiniųjų partijų koalicija laimėjo dauguma, o ji pati išrinkta Italijos ministre pirmininke (pirmoji moteris šiose pareigose).

Meloni savo rinkiminėje kampanijoje bei kalbose pasisakė už tradicinę šeimą, prieš imigraciją, tos pačios lyties asmenų tėvystę, „genderizmą“, vartotojiškumą, teigė, jog „Mes nenorime būti skaičiais. Mes norime apginti žmogiškąsias vertybes. Kiekvieną žmogų“.

## Šaltiniai
Antanas Biliūnas

**Antanas Biliūnas**  (1905 m. sausio 2 d. Andrioniškio k., dab. Anykščių raj. – 1970 m. sausio 16 d. Vilniuje) – pedagogas, bibliografas, rašytojas. Jono Biliūno sūnėnas.

## Biografija

Baigė Andrioniškio pradžios mokyklą, 1919-1925 m. mokėsi Ukmergės valstybinėje gimnazijoje. 1925–1930 m. studijavo lituanistiką ir istoriją Kauno Vytauto Didžiojo universiteto Humanitarinių mokslų fakultete, bet mokslų nebaigė (išstojo iš 4 kurso). 

1926–1941 m. A. Biliūnas gyveno ir dirbo pedagoginį darbą Ukmergės mokyklose. 1940–1941 m. buvo Ukmergės mokytojų seminarijos direktorius. 1941 m. jis su žmona buvo kalintas okupacinės vokečių valdžios už antifašistines nuotaikas, bet užstojus įtakingiems ukmergiškiams buvo išlaisvintas ir persikėlė į Panevėžį. Čia iki 1944 m. dirbo miesto bibliotekos vedėju. 1944 m. jis grįžo į Ukmergę ir 1944–1946 m. vėl buvo mokytojų seminarijos direktorius.

1947–1965 m. dirbo Lietuvos knygų rūmuose bibliografu. 1947–1951 m. buvo ir Retrospektyvinės bibliografijos skyriaus vedėjas. Prisidėjo prie nacionalinės bibliografijos sudarymo, rengė knygotyros terminų žodyną.

## Kūryba

Rašytojas debiutavo 1923 m. leidinyje „Aušrinė“, vėliau reiškėsi „Lietuvos žiniose“, „Kultūroje“, „Trečiame fronte“, almanache  „Prošvaistė“ ir kt. Pasirašinėjo Aušros Varpelio slapyvardžiu. Kūrė apsakymus, eilėraščius, rašė publicistiką. Eilėraščių rinkinys „Išpažintis Lietuvai“ (1935 m.) smetoninės cenzūros buvo uždraustas už socialinę kritiką. Už vokiečių okupacijos metais išspausdintą novelę „Mirties traukiniai“ (1942 m.) apie tarybinės okupacinės valdžios vykdytus trėmimus 1946 m. buvo suimtas, nuteistas 5 metams kalėjimo, bet po pusmečio paleistas užtarus J. Paleckiui.

Po Antrojo pasaulinio karo A. Biliūnas buvo Lietuvos rašytojų sąjungos narys. Anykščių A. Baranausko ir A. Vienuolio-Žukausko memorialiniame muziejuje saugomi rankraščiai su jo dienoraščiais ir grožine kūryba.

## Bibliografija

* Išpažintis Lietuvai : eilėraščiai. - Kaunas, 1935. - 111 p.
* Puntuko akmuo : praeities atspindžiai apsakymuose. - Vilnius : Vaga, 1970 (Kaunas : K. Požėlos sp.). - 163 p.
* Rinktinė. - Vilnius : Vaga, 1974. - 246 p.
* Baltieji šešėliai : iš atsiminimų apie Joną Biliūną. - Vilnius : Vaga, 1981. - 80 p. 
‎
## Šaltiniai

## Nuorodos

* Ukmergės krašto datų kalendorius 1920 m. Sausis *ukmergesvb.lt*
* Panevėžio kraštas virtualiai. Biliūnas Antanas *paneveziokrastas.pavb.lt*
* Trečias frontas Nr.2 (1930 m. balandis). Antanas Biliūnas. Žirantas (apysaka) *tekstai.lt*
Ukraina 2024 m. vasaros olimpinėse žaidynėse

**[[Ukraina|Ukrainos]]** sportininkai pakviesti dalyvauti į **[[2024 m. vasaros olimpinės žaidynės|2024 m. vasaros olimpinės žaidynės]]** Paryžiuje. Tai bus aštuntosios vasaros olimpinės žaidynės šalies istorijoje ir pirmosios nuo 2022 m. Rusijos invazijos į Ukrainą pradžios.

Dėl istorinių sėkmingų rezultatų, Ukraina negali kandidatuoti į specialiuosius olimpinius pakvietimus, o visi olimpiadoje dalyvaujantys Ukrainos atstovai turi iškovoti olimpines kvotos atrankos turnyruose.

## Medalininkai

## Badmintonas

## Baidarių ir kanojų irklavimas

### Sprintas

## Boksas

## Dviračių sportas

### Kalnų dviračiai

### Plentas

## Fechtavimas

## Futbolas

;Suvestinė

## Gimnastika

### Meninė gimnastika

## Plaukimas

## Stalo tenisas

## Šaudymas

;Vyrai

;Mišrios rungtys

## Šiuolaikinė penkiakovė

## Šuoliai į vandenį

## Šaltiniai

## Nuorodos
* Ukrainos olimpinio komiteto oficiali svetainė
Katunės ledynas

**Katunės ledynas** () arba ***Gėblerio ledynas*** (*Ледник Геблера*) – ledynas Rusijoje (Altajaus Respublika), Altajaus kalnuose, pietiniame Beluchos kalno šlaite. Ilgis – 7,1 km (ankstesniais duomenimis 8,4 km), plotas 11,5 km² (kitur – 8,5 km²). Ledo liežuvis nusileidžia iki 1960 metrų. Tėkmės greitis – 30 m/metus (500 m nuo ledyno galo).

Iš ledyno išteka Katunės upė (viena Obės ištakų).

Pavadintas vokiečių kilmės Rusijos Altajaus tyrinėtojo Fridricho Augusto fon Gėblerio garbei.

## Šaltiniai
Lietuvos ir Nigerio santykiai

**Lietuvos ir Nigerio santykiai** – dvišaliai tarptautiniai santykiai tarp Lietuvos ir Nigerio.

Diplomatiniai santykiai užmegzti 2014 m. gegužės 30 d.

Abi šalys yra Jungtinių Tautų narės. Taip pat Lietuva yra Frankofonijos narė stebėtoja, kai tuo tarpu Nigeris – vienas iš organizacijos steigėjų. Vyrauja daugiašalis bendradarbiavimas.

Nigeris yra akreditavęs ambasadą Lietuvai, tačiau nėra žinių, kad Nigerio atstovas būtų įteikęs skiriamuosius raštus Lietuvos prezidentui. 2022 m. pradžioje Lietuvoje Nigerio piliečių negyveno.

## Santykių istorija
Yra duomenų, kad SSRS vykdytos Lietuvos okupacijos metais Nigeris palaikė ryšius su Lietuvos diplomatinėmis atstovybėmis.

Diplomatiniai santykiai tarp Lietuvos ir Nigerio užmegzti 2014 m. gegužės 30 d., Lietuvos nuolatinei atstovei Jungtinėse Tautose ambasadorei Raimondai Murmokaitei ir Nigerio nuolatiniam atstovui Jungtinėse Tautose ambasadoriui Bubakarui Bureimai Niujorke (JAV) pasirašius bendrąjį komunikatą dėl Lietuvos Respublikos ir Nigerio Respublikos diplomatinių santykių užmezgimo. Nigeris yra 179-a valstybė, su kuria Lietuva užmezgė diplomatinius santykius.

2013 m. įvyko Lietuvos inicijuotas dvišalis viceministrų susitikimas, kuriame Lietuvos viceministras Andrius Krivas pristatė Lietuvos kandidatūrą ir tarėsi dėl paramos rinkimuose į nenuolatines Jungtinių Tautų Saugumo Tarybos nares 2014–2015 metų kadencijai.

## Ekonominiai santykiai
2018 m. duomenimis, prekybos apyvarta tarp Lietuvos ir Nigerio siekė 11,1 tūkst. eurų, o iš Nigerio į Lietuvą importuojamų produktų nebuvo..

## Pasiuntinių ir ambasadorių sąrašas

### Pasiuntiniai Lietuvai
Nėra duomenų

### Pasiuntiniai Nigeriui
Lietuva nėra akreditavusi ambasadoriaus Nigeriui.

## Šaltiniai

## Literatūra
* 

## Nuorodos
* Nigeris | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
Kongo Demokratinės Respublikos ir Lietuvos santykiai

**Kongo Demokratinės Respublikos (Kongo DR) ir Lietuvos santykiai** – dvišaliai tarptautiniai santykiai tarp Kongo Demokratinės Respublikos (Kongo DR) ir Lietuvos. Iki 1997 m. žinoma kaip Zairas.

Kongo DR yra viena iš penkių JT valstybių narių, su kuriomis Lietuva nėra užmezgusi diplomatinių santykių (kitos – Butanas, Papua Naujoji Gvinėja, Pietų Sudanas ir Pusiaujo Gvinėja). Savo ruožtu Lietuva yra viena iš nedaugelio Europos valstybių, su kuriomis Kongo DR neturi diplomatinių santykių. Lietuvos užsienio reikalų ministerija užmegzti diplomatinius santykius su Kongo DR siūlė dar 2013 m. rugpjūtį.

Abi šalys yra Jungtinių Tautų narės.

Lietuvoje 2022 m. pradžioje gyveno 25 Kongo DR piliečiai.

## Santykių istorija

Yra duomenų, kad SSRS vykdytos Lietuvos okupacijos metais Zairas palaikė ryšius su Lietuvos diplomatinėmis atstovybėmis. Vyrauja daugiašalis bendradarbiavimas, ypač per JTO. 2004 m. spalio 28 d. Niujorke (JAV) vykusioje Jungtinių Tautų Generalinės Asamblėjos 59-ojoje sesijoje Lietuva, Kongo DR ir dar 14 valstybių buvo išrinktos Jungtinių Tautų Ekonominės ir socialinės tarybos (ECOSOC) narėmis. Kadencija truko 2005–2007 m.

Politiniai ir kultūriniai santykiai tarp dviejų valstybių išlieka minimalūs, nors didėja kongiečių migracija į Lietuvą, įskaitant legionierius Lietuvos futbolo klubuose. Iš Kongo DR kilęs Kule Mbombo atstovavo Marijampolės „Sūduvos“ klubui 2021 metais ir nuo 2022 metų.

Yra Kongo DR dirbančių Lietuvos informacinių technologijų įmonių.

### Ekonominiai santykiai
2018 m. duomenimis, prekybos apyvarta tarp Lietuvos ir Kongo DR siekė 1,07 mln. eurų, o iš Kongo DR importuotų produktų nebuvo.

Iš visų penkių valstybių, su kuriomis diplomatiniai santykiai neužmegzti, su Kongo DR vykdomi didžiausi prekybos mastai.

## Pilietiniai mainai

## Šaltiniai

## Literatūra
*
Kachetijos kalnagūbris

**Kachetijos kalnagūbris** () – kalnų grandinė rytų Gruzijoje, Kachetijoje; Didžiojo Kaukazo Vandenskyros kalnagūbrio pietinė šaka. Sudaro Jorio ir Alazanio vandenskyrą. Ilgis (iš šiaurės į pietus) 120 km, didžiausias aukštis 2506 m (Lagaismtos k.). Susidaręs iš mezozojaus nuosėdinių uolienų (klinties, smiltainio, mergelio).

Kachetijos kalnagūbrio apatiniuose šlaituose ir papėdėse auga vynuogynai. Iki 2000 m aukščio šlaituose – lapuočių miškai, aukščiau – alpinės pievos. Įsteigtas Achmeto rezervatas.

## Šaltiniai
Biliūnas

;Biliūnas
* Algirdas Biliūnas (g. 1947 m.) – futbolininkas, treneris;
* Antanas Biliūnas (1905–1970) – bibliografas, rašytojas;
* Jonas Biliūnas (1879–1907) – prozininkas, publicistas, visuomenės veikėjas;
* Mykolas Biliūnas (1945–2023) – gydytojas, visuomenės ir politikos veikėjas.

;Biliūnienė
* Julija Biliūnienė – gydytoja.

;Biliūnaitė
* Anelė Biliūnaitė – muzikos mokytoja, chorvedė.

Pavardė greičiausiai kilusi iš žodžio *bi̇̀lti* „byloti, kalbėti“ (plg. *bilū̃nas* „kas bilus, kalbus“).

## Šaltiniai
2022 m. Europos moterų bokso čempionatas

**2022 m. Europos moterų bokso čempionatas** – Tarptautinės bokso asociacijos organizuotas geriausių Europos moterų bokso čempionatas, kuris vyko spalio 14 d. – spalio 22 d. Juodkalnijoje.

Reaguojant į 2022 m. Rusijos invazija į Ukrainą, čempionate neleista startuoti atletams iš Rusijos ir Baltarusijos.

## Medalių lentelė

## Medalininkai

## Dalyvaujančios šalys
154 boksininkės iš 30 šalių dalyvavo čempionate:

#  (10)
#  (4)
#  (7)
#  (5)
#  (6)
#  (5)
#  (6)
#  (5)
#  (3)
#  (6)
#  (9)
#  (2)
#  (1)
#  (2)
#  (9)
#  (4)
#  (3)
#  (2)
#  (5)
#  (5)
#  (6)
#  (3)
#  (7)
#  (6)
#  (2)
#  (9)
#  (12)
#  (1)
#  (7)
#  (5)

* Baltarusijos ir Rusijos boksininkėms neleista dalyvauti pasaulio čempionate.

## Šaltiniai

## Nuorodos
* Oficiali svetainė
Pasaulinė pašto ženklų apskaitos sistema (WADP)

**WADP apskaitos sistema** (WNS) – pasaulinis pašto ženklų apskaitos projektas, kuriuo vienoje vietoje kaupiama informacija apie nuo 2002 m. sausio 1 d. pasaulyje išleistus pašto ženklus. Projektą įgyvendina Pasaulinė filatelijos plėtros asociacija (angl. *World Association for the Development of Philately* – WADP) ir Pasaulinė pašto sąjunga (PPS). Projektas kaupia duomenis pagal nacionalinių pašto tarnybų pateikiamą informaciją.

WADP duomenys pateikiami projekto interneto svetainėje, kurioje lankytojai gali ieškoti pašto ženklų pagal įvairius raktažodžius – šalį, datą, temą ar kt.

WNS tikslas – pašto ženklų pirkėjams ir kolekcionieriams pateikti išsamų visų oficialių leidimų pašto ženklų katalogą ir kovoti su nelegaliai išleistais pašto ženklais, spausdinamais be pašto administracijų sutikimo. Naudojant WADP ir padedant PPS kai kurioms besivystančioms šalims pavyko identifikuoti ir atšaukti jų vardu išleistus nelegalius pašto ženklus.

Į sistemą įtraukiamas pašto ženklo vizualus atvaizdas (dizainas, nominalas, spalvos ir matmenys), jam suteikiamas WNS kodas, kurį sudaro:

* dvi raides: šalies arba regiono kodas pagal ISO 3166-1 alfa-2 standartą,
* trys skaitmenys, nurodantys eilės numerį konkrečiais metais,
* po taško – du skaitmenys, reiškiantys metus (pvz., „.02“ reiškia 2002 metus).

## Išorinės nuorodos

* :Postal administrations participating to the WNS and the years available.

## Išnašos
Katunės kalnagūbris

**Katunės kalnagūbris** () – kalnagūbris Rusijoje, Altajaus Respublikoje, Altajaus kalnų centrinėje dalyje, Kazachstano pasienyje. Ilgis apie 150 km. Didžiausias aukštis 4506 m (Rytų Beluchos viršūnė Beluchos kalnų masyve). Sudaro Katunės, Arguto ir Berelio vandenskyrą. Kalnai sudaryti iš metamorfinių uolienų (granito, skalūnų).

Šlaituose – maumedynai ir kedrinių pušų miškai, aukščiau kaip 2000–2200 m – alpinės pievos, ledynai (virš 380, bendras plotas 280 km²; tarp jų – Katunės ledynas).

## Šaltiniai
Kačkanaras (kalnas)

**Kačkanaras** () – kalnų masyvas Rusijoje, Sverdlovsko srityje, Vidurinio Uralo šiaurinėje dalyje, dešiniajame Iso krante, šalia Kačkanaro miesto. Didžiausias aukštis 878 m (Kačkanaro kalnas). Masyvas sudarytas iš gabro, peridotito, piroksenito. Slūgso titanomagnetitinės rūdos telkiniai (žinomi nuo XVIII a., gavyba pradėta 1957 m.).

Kalnų šlaituose veši taiga ir kalnų tundra.

1995–2022 m. ant kalno stovėjo budistų vienuolynas Šedrub Lingas. Nugriautas plečiant kasyklas.

## Šaltiniai
Kalevipoegas

**Kalevipoegas** () – aukštas ir galingas milžinas estų mitologijoje, apie jį pasakojama padavimuose (ypač Rytų Estijoje), liaudies dainose.

Kalevipoego veiksmais aiškinama įvairių gamtos objektų (pvz., riedulių, kalvų, piliakalnių ir kt.) kilmė, tam tikri jų bruožai (pvz., duobės akmenyse, vandens daubos, duobės, kalvos, pelkės – Kalevipoego žirgo pėdsakai), jo plaukais įvardijamos pelkėse augančios pūkuotės, sakoma, kad iš milžino prakaito lašų išdygsta dagiai.

Estų liaudies padavimuose apie milžino mirtį pasakojama dvejopai: anot vieno varianto, priešas perkirtęs miegančiam arba pasilenkusiam prie upės atsigerti Kalevipoegui kojas, o kūną užkasęs; pasak kitos versijos, vilkas pasivertęs žirgu ir nugabenęs Kalevipoegą į pragarą, milžinas įsitvėręs rankomis į vartus ir iki pat dabar tebesaugąs, kad iš pragaro neištrūktų velniai. 

Suomių kalbininkas A. Alkvistas milžino vardą siejo su lietuvių kalbos žodžiu 'kalvis', o estų kalbininkas P. Aristė – su estų kalbos žodžiu, reiškiančiu stiprumą, didumą.

Epe „Kalevo sūnus“, kurį, pasitelkęs padavimus ir kai kurias liaudies dainas, sukūrė F. R. Kreicvaldas, nupasakoti Kalevipoego žygiai, kova su vikingais ir kryžiuočiais, blogio jėgomis.

## Išnašos
Boja

**Boja** () – nedidelis ežeras Kongo Demokratinėje Respublikoje, Katangos provincijoje, apie 5 km į rytus nuo Kabongo. Čia gausu paukščių, apie ežerą auga aukštos nendrės.

Ikikolojiniu laikotarpiu ežerą supantis kraštas buvo tarpregioninės prekybos centras (prekyba buvo svarbus Lubos karalystės turtų šaltinis). XVI a. karalius ir užkariautojas Kongolas Mvamba netoliese Bojos ežero, Mvimbelėje, įkūrė savo sostinę.

Balubų pasakojimuose minima, kad Bojos ežeras staiga iškilęs iš žemės, tai įvykę paslaptingomis aplinkybėmis. Lubos karaliams ežeras buvęs ypatinga protėvių dvasių buveinė, karalius negalėdavęs užimti sosto, nesulaukus Bojos dvasių pritarimo. Jų valiai išsiaiškinti būdavo pasitelkiami pranašautojai.

## Išnašos

## Šaltiniai

* 
*
Kazys Grybauskas

**Kazys Grybauskas** (g. 1954 m. kovo 5 d. Martnoniuose) – Lietuvos politinis veikėjas.

## Biografija

1961–1972 m. mokėsi Valų pradinėje, Žemaitkiemio aštuonmetėje, Balninkų vidurinę mokyklose. 1977 m. baigė Lietuvos žemės ūkio akademijos Miškų ūkio fakultetą.

1977–1979 m. Ukmergės miškų ūkio gamybinio susivienijimo Šešuolių girininkijos girininkas. 1981–1984 m. Ukmergės miškų ūkio gamybinio susivienijimo vyresnysis miškų ūkio inžinierius. 1984–1986 m. LKP Ukmergės rajono komiteto Organizacinis skyriaus instruktorius, 1986–1989 m. – komiteto partinės komisijos pirmininkas, 1989–1990 m. – komiteto Organizacinio skyriaus vedėjas.

1990–2002 m. Ukmergės miškų urėdijos vyriausiasis miškininkas, urėdo pavaduotojas, 2002–2009 m. – urėdas. 2009–2013 m. urėdijos medienos ruošos inžinierius.

2013–2016 m. Seimo narys.

1987–1990 m. Ukmergės rajono liaudies deputatų tarybos deputatas, 2003–2013 m. ir nuo 2019 m. Ukmergės rajono savivaldybės tarybos narys.

## Šaltiniai
Michailas Goršeniovas

**Michailas Goršeniovas** (, 1973 m. rugpjūčio 7 d. – 2013 m. liepos 19 d.) – Sovietų Sąjungos ir Rusijos roko muzikantas, dainų autorius ir atlikėjas, grupės „Korol i Šut“ įkūrėjas bei lyderis. Buvo grupės atlikėjas, kartais grojo gitara.

## Biografija
M. Goršeniovas gimė Pikaliove, Tarybų Sąjungoje, vėliau persikėlė į Sankt Peterburgą. Tėvas – Jurijus Michailovičius (1951–2013) – karininkas, motina – Tatjana Ivanovna (g. 1950 m.), brolis – Aleksejus Goršeniovas (g. 1975 m.) – muzikantas, poetas ir kompozitorius. Vaikystėje M. Goršeniovo šeima dažnai persikeldavo iš vienos gyvenvietės į kitą. Iš pradžių M. Goršeniovas norėjo tapti karininku, tačiau sulaukus 18 metų jam buvo diagnozuota skoliozė, dėl ko M. Goršeniovas buvo netinkamas karo tarnybai. 

1988 m. tuometiniame Leningrade trims bendraklasiams – M. Goršeniovui, Aleksandrui Šigolevui ir Aleksandrui Balunovui – kilo mintis sukurti grupę. Taip M. Goršeniovas pradėjo savo muzikanto karjerą – sukūrė grupę „Kontora“,  po to grupę pervardino į „Korol i Šut“. 1996 m. išleido savo pirmąjį albumą „Камнем по голове“, o po vienerių metų – antrąjį albumą „Король и Шут“.

Mirė 2013 m. birželio 19 d. nuo apsinuodijimo narkotinėmis medžiagomis (morfinu) ir alkoholiu.

## Diskografija

### Korol i Šut

* 1996: Камнем по голове
* 1997: Король и Шут
* 1999: Акустический альбом
* 1999: Ели мясо мужики (live)
* 2000: Герои и злодеи
* 2001: Собрание
* 2001: Как в старой сказке
* 2002: Жаль, нет ружья!
* 2003: Мёртвый анархист (DVD)
* 2004: Бунт на корабле
* 2006: Продавец кошмаров
* 2007: Страшные Сказки
* 2008: Тень Клоуна
* 2010: Театр демона
* 2011: TODD. Акт 1. Праздник крови
* 2012: TODD. Акт 2. На краю
* 2018: Концерт в Олимпийском

### Soliniai albumai

* 2005: Я алкоголик анархист

## Šaltiniai
Tumelina

**Tumelina** vadinami kaimai Utenos apskrityje: 

* Visagino savivaldybėje;
* Ignalinos rajono savivaldybėje.
Rishi Sunak

**Rišis Sunakas** (, ; g. 1980 m. gegužės 12 d.) – britų politikas, 2022–2024 m. ėjęs Jungtinės Karalystės ministro pirmininko ir Konservatorių partijos pirmininko pareigas.

R. Sunakas yra pirmasis azijietiškos kilmės ministras pirmininkas ir pirmasis JK vyriausybės lyderis, išpažįstantis ne krikščionybę. Jis taip pat yra ir jauniausias ministras pirmininkas per pastaruosius 200 metų.

R. Sunako ir jo žmonos A. Mūrti turtas siekia 730 mln. svarų (2022 m. duomenimis) ir pagal asmeninį turtą jiedu užima 222-ąją vietą šalyje.

## Biografija

Sunakas gimė Sautamptone, pandžabų kilmės šeimoje, kuri iš Rytų Afrikos į Britaniją emigravo XX a. 7-ajame dešimtmetyje. Politikas mokėsi Vinčesterio koledže, studijavo filosofijos, politikos ir ekonomikos kursą Linkolno koledže, Oksforde, o Stanfordo universitete (Kalifornija, JAV) įgijo verslo administravimo magistro laipsnį. Besimokydamas Stanforde jis susipažino su savo būsima žmona Akšata Mūrti, kuri yra Indijos milijardieriaus ir informacinių technologijų kompanijos „Infosys“ vadovo Narajano Mūrčio duktė.

Karjerą pradėjo 2001 m. tapęs investicijų banko „Goldman Sachs“ analitiku. Vėliau dirbo keliose apribotos rizikos fondų valdymo bendrovėse (2004–2013 m.) ir uošvio įsteigtoje rizikos kapitalo fondų valdymo įmonėje (2013–2015 m.).

Nuo 2015 m. R. Sunakas yra Bendruomenių rūmų narys. Po to jis ėjo iždo vyriausiojo sekretoriaus (2019–2020 m.) ir JK iždo kanclerio (2020–2022 m.) pareigas. 2022 m. rugpjūtį atsistatydino sukeldamas Boriso Džonsono vyriausybės griūtį, pretendavo į Konservatorių partijos pirmininkus, bet 2022 m. rugsėjį pralaimėjo Lizai Tras. Šiai netrukus atsistatydinus 2022 m. spalio 24 d. tapo Konservatorių partijos lyderiu, spalio 25 d. – Jungtinės Karalystės ministru pirmininku.

## Šaltiniai
Aktorystės studija

**Aktorystės studija** () – narių profesionalių aktorių, teatro režisierių ir dramaturgų organizacija, esanti adresu *432 West 44th Street*, tarp Devintosios ir Dešimtosios alėjų Manhatano Pragaro virtuvės (*Hell’s Kitchen*) rajone Niujorke. „Aktorystės studiją“ 1947 m. spalio 5 d. įkūrė Ilija Kazanas (*Elia Kazan*), Čeril Kroford (*Cheryl Crawford*) ir Robertas Luisas (*Robert Lewis*), jie rengė mokymus aktoriams nariams. Ly Strasbergas prisijungė vėliau, perėmė vadovavimą 1951 m. ir vadovavo studijai iki savo mirties 1982 m. vasario 17 d.

„Aktorytės studija“ labiausiai žinoma dėl to, kad tobulina aktorystės meną ir jo mokymo metodus. Šį būdą pradžioje, XX a. 4-ajame dešimtmetyje buvo pradėjęs taikyti Grupinis teatras (*Group Theatre*), remdamasis Konstantino Stanislavskio naujovėmis. Studijoje, kaip privačioje aplinkoje, aktoriai visi kartu tobulina savo įgūdžius ir, kaip atlikėjai, gali rizikuoti komerciškai nespaudžiami.

2018 m. gegužę studijos pirmininkai buvo Elen Berstin (*Ellen Burstyn*), Alekas Boldvinas (*Alec Baldwin*) ir Elas Pačinas (*Al Pacino*). Meno vadovas Niujorke – Bo Gravitas (*Beau Gravitte*), o Niujorko meno vadovo pavaduotoja – Estel Parsons (*Estelle Parsons*).

## Išnašos
( ) (reikšmės)

**( )** gali reikšti: 

* ( ) – Skliausteliai;
* ( ) – trečiasis islandų post roko grupės Sigur Rós studijinis albumas;
Jeruzalės piliakalnis

**Jeruzalės piliakalnis** – krantinio tipo piliakalnis Rusijoje, Kaliningrado srityje, Senojo Priegliaus pakrantėje, 300 m į vakarus nuo Jeruzalės dvaro. Dažnai vadinamas milžinų kalnu ( arba *Hühnchenberg*). Įrengtas atskiroje kalvelėje. Manoma, kad šis piliakalnis buvo Vokiečių ordino treniruočių vieta ir gan svarbus jų atramos punktas. 

## Šaltiniai